

  **REPUBLIKA HRVATSKA**

DUBROVAČKO-NERETVANSKA ŽUPANIJA

 GRAD PLOČE

**IZVJEŠĆE**

**o izvršenju Programa i mjerila gradnje komunalne infrastrukture za razdoblje od 1.1.2025. do 30.6.2025. godine**

Programom gradnje objekata i uređaja komunalne infrastrukture za 2025. godinu utvrđen je opis poslova s procjenom troškova za gradnju pojedinih objekata i uređaja, te za nabavu opreme i iskaz financijskih sredstava potrebnih za ostvarivanje Programa s naznakom izvora financiranja po djelatnostima. Ovaj Program financira se u 2025. godinu iz prihoda od: komunalnog doprinosa, prihoda od prodaje nefinancijske imovine, općih prihoda i primitaka, državnog proračuna (kapitalne pomoći) i Fonda za zaštitu okoliša i energetske učinkovitosti.

Gradsko vijeće Grada Ploče je na 33. sjednici održanoj dana 27. veljače 2025. godine donijelo Program i mjerila gradnje komunalne infrastrukture na području Grada Ploča za 2025. godinu („Službeni glasnik Grada Ploča“, br. 1/25).

Gradonačelnik Grada Ploča je dužan gradskom vijeću podnijeti Izvješće o izvršenju Programa, te se navedeno izvješće podnosi zajedno sa izvješćem o izvršenju proračuna Grada Ploča za 2025. godinu.

Programom za 2025. godini utvrđeni su objekti i uređaji komunalne infrastrukture čija se priprema za izgradnju planirala tijekom 2025. godine.

Ovo izvješće podnosi se za razdoblje trajanja Programa za 2025. godinu, od 1. siječnja do 30. lipnja 2025. godine.

Zakon o komunalnom gospodarstvu (ZKG) je u članku 59. propisao što se smatra komunalnom infrastrukturom u smislu tog Zakona, odnosno komunalna infrastruktura jesu:

1. nerazvrstane ceste,

2. javne prometne površine na kojima nije dopušten promet motornih vozila

3. javna parkirališta

4. javne garaže

5. javne zelene površine

6. građevine i uređaji javne namjene

7. javna rasvjeta

8. groblja i krematoriji na grobljima

9. građevine namijenjene obavljanju javnog prijevoza.

Građenje komunalne infrastrukture u smislu ZKG prema članku 64., obuhvaća sljedeće radnje i radove:

1. rješavanje imovinskopravnih odnosa na zemljištu za građenje komunalne infrastrukture

2. uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta

3. pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture

4. građenje komunalne infrastrukture u smislu zakona kojim se uređuje gradnja građevina.

Ostvarenje programa gradnje objekata i uređaja komunalne infrastrukture u prvoj polovini 2025. godine bilo je kako slijedi:

**NERAZVRSTANE CESTE I JAVNE PROMETNE POVRŠINE**

Iz ovog programa u prvoj polovini 2025. godini izvedena je sanacija i uređenje ulica na području Grada Ploča, izgradnja i uređenje puteva do starih sela, Biokovska, Ruđera Boškovića i sanaciji ulica u MO Staševici.

Također je u planu i sanacija potpornih zidova (MO Ploče), sanacija poljskih putova na području Grada Ploča, sanacija ulica u MO Komin, uređenja ulaza na Baćinska jezera i izgradnja mosta na Ždriocu, što se planira do kraja tekuće godine. Prema podacima Upravnog odjela za gospodarski razvoj na izvršenje ovih radova utrošen je iznos od 28.228,50 eura.

**JAVNE PROMETNE POVRŠINE NA KOJIMA NIJE DOPUŠTEN PROMET MOTORNIM VOZILIMA**

U ovom programu predviđena je izrada projektne dokumentacije za izgradnju i sanaciju nogostupa na području Grada Ploča. Stručne službe Grada Ploča izradile su troškovnik radova za održavanje nogostupa u Ulici Stjepana Radića, a izvođenje radova je predviđeno prema Pravilniku o jednostavnim i drugima radovima, za koje nije potreban glavni projekt i građevinska dozvola (članak 3. – redovito održavanja postojeće građevine). Za predmetne radove provedena je jednostavna nabava i izabran je izvođač radova, tvrtka Strabag d.o.o. Zagreb. Početak izvođenja radova planiran je u listopadu 2025. godine.

Također, u ovom programu predviđena je i izrada projektne dokumentacije za uređenje javnih i dr. površina u vlasništvu Grada Ploča za što je potrošeno 23.878,75 eura.

**JAVNE ZELENE POVRŠINE (izgradnja i uređenje sportskih centara i uređenje zelenih i javnih površina)**

U 2025. godini, od 1. siječnja do 30. lipnja 2025. godini ovom aktivnosti financirani su radovi na završetku projekta Rekonstrukcija športsko-rekreacijske zone Komin – postojeće zgrade NK Gusar, športskih terena i pratećih sadržaja, uređenje gradilišnog pristupa za projekta Rekonstrukcije športsko-rekreacijske zone Komin, hortikulturni radovi - sadnja u Ulici Tina Ujevića, hortikulturno uređenje u Banji, Rogotinu i Pločama (Ulica S.S. Kranjčevića), uređenje šetnice pored centra Port Mall, idejno rješenje Rekreativne zone Staševica.

**JAVNA RASVJETA**

Po podacima Upravnog odjela za gospodarski razvoj Grada Ploča za izvršenje ovog programa u 2025. godini, od 1. siječnja do 30. lipnja 2025. godini ukupno je utrošen iznos od 24.312,50 eura.

Na području Grada Ploča u prvoj polovini 2025. godini proširen je sustav javne rasvjete u Stablini, Staševici, Rogotinu, Peračkom Baltu, Baćini i Kominu, a shodno tome imali smo rashode za nabavu rasvjetnih tijela i stupova javne rasvjete, te rashode za usluge spajanja na elektroenergetski sustav.

|  |
| --- |
| Pregled izvršenja programa gradnje objekata i uređaja komunalne infrastrukture za 2025. godinu |
|  Djelatnosti | Program | Ostvarenje |  Indeks |
| Nerazvrstane ceste | 425.000,00 | 28.228,50 | 6,64 % |
| Javne prometne površine na kojima nije dopušten promet motornim vozilima | 16.000,00 | 23.878,75 | 149,24% |
| Javna zelene površine | 1.557.000,00 | 163.379,09 | 10,49 % |
| Javne rasvjete | 30.000,00 | 24.312,50 | 81,04 % |
|  **UKUPNO:** | **2.028.000,00** | **239.798,84** | **11,82 %** |

Ovo izvješće stupa na snagu osmog dana od objave u Službenom glasniku Grada Ploča.

KLASA: 400-04/25-01/009

URBROJ: 2117-12-1-25-3

Ploče, 27. rujna 2025. godine

DUBROVAČKO-NERETVANSKA ŽUPANIJA

GRAD PLOČE

Gradsko vijeće

 Predsjednik

 Danko Majstrović, v.r.